TELŠIŲ RAJONO SAVIVALDYBĖS ADMINISTRACIJA
SMURTO ARTIMOJE PLINKOJE PREVENCIJOS KOMISIJOS POSĖDŽIO PROTOKOLAS

2026 m. rugpjūčio 20 d. Nr. SAK-1
Telšiai

Posėdis įvyko: 2026-08-20, 10:00 val.
Posėdžio pirmininkas: Almantas Lukavičius.
Posėdžio sekretorė: Aurelija Daugėlienė.
Dalyvauja: Almantas Lukavičius – Telšių rajono savivaldybės vicemeras, Akvilė Aleksėjevienė – Lietuvos probacijos tarnybos Vakarų Lietuvos skyriaus vyriausioji specialistė, Rasa Gustienė – Telšių socialinių paslaugų centro direktorė, Laimutė Katkuvienė – Telšių rajono savivaldybės administracijos Bendrųjų reikalų skyriaus vyriausioji specialistė, Aurelijus Laurinavičius – Telšių rajono savivaldybės visuomenės sveikatos biuro direktorius, Daiva Marčenkovienė – Telšių rajono savivaldybės administracijos Švietimo ir sporto skyriaus vyriausioji specialistė, Eglė Norvilienė – viešosios įstaigos „Via Animus“ direktorė, Denisas Rudnikas – Telšių apskrities vyriausiojo policijos komisariato Telšių rajono policijos komisariato Reagavimo skyriaus viršininkas, Adelė Vaičkuvienė – viešosios įstaigos Telšių krizių centro specializuotos kompleksinės pagalbos konsultantė.  
Kvorumas yra.
Posėdžio pirmininkas Almantas Lukavičius supažindino su posėdžio darbotvarke, susidedančia iš 3 (trijų) klausimų. Klausiama, kas turi pasiūlymų dėl darbotvarkės.
NUTARTA. Bendru sutarimu patvirtinti posėdžio darbotvarkę, susidedančią iš 3 (trijų) klausimų. 
Darbotvarkė:
1. Dėl Smurto artimoje aplinkoje prevencijos komisijos pirmininko skyrimo.
2. Dėl Smurto artimoje aplinkoje prevencijos komisijos pirmininko pavaduotojo skyrimo.
3. Komisijos narių klausimai, pastabos, pasiūlymai.
1. SVARSTYTA. Smurto artimoje aplinkoje prevencijos komisijos pirmininko skyrimas.
Vicemeras A. Lukavičius priminė, kad Smurto artimoje aplinkoje prevencijos komisijos pirmininko kadencija trunka tris metus. Vicemeras pacitavo Telšių rajono savivaldybės Smurto artimoj aplinkoje prevencijos komisijos veiklos nuostatų dvidešimtą punktą, kad komisijos pirmininku išrinkus valstybės ar savivaldybės institucijos ar įstaigos atstovą, pirmininko pavaduotoju turi būti renkamas nevyriausybinių organizacijų atstovas. Komisijos pirmininku išrinkus nevyriausybinių organizacijų atstovą, pirmininko pavaduotoju turi būti renkamas valstybės ar savivaldybės institucijos ar įstaigos atstovas. Atsižvelgiant į tai buvo pasiūlyta, kad komisijos pirmininko vietą turėtų užimti nevyriausybinės organizacijos atstovas. Buvo pasiūlyta pareigas užimti Eglei Norvilienei – viešosios įstaigos „Via Animus“ direktorei. 
L. Katkuvienė išsakė savo nuomonę ir komisijos pirmininko pareigas pasiūlė užimti A. Lukavičiui.
Įvykus balsavimui už Eglės Norvilienės – viešosios įstaigos „Via Animus“ direktorės kandidatūrą pasisakė: už – 6 nariai, prieš – 0, susilaikė – 3 nariai.
NUTARTA. Balsavimo  metu nuspręsta, kad Smurto artimoje aplinkoje prevencijos komisijos pirmininko pareigas užims Eglė Norvilienė – viešosios įstaigos „Via Animus“ direktorė.
2. SVARSTYTA. Smurto artimoje aplinkoje prevencijos komisijos pirmininko pavaduotojo skyrimas.
A. Lukavičiui priminus Smurto artimoj aplinkoje prevencijos komisijos veiklos nuostatų dvidešimtą punktą, L. Katkuvienė iškėlė A. Lukavičiaus kandidatūrą. Nesulaukus kitų pasiūlymų įvyko balsavimas.
Už A. Lukavičiaus Smurto artimoje aplinkoje prevencijos komisijos pirmininko pavaduotojo kandidatūrą balsavo: už – 8 nariai, prieš – 0, susilaikė – 1 narys.
NUTARTA. Balsavimo  metu nuspręsta, kad Smurto artimoje aplinkoje prevencijos komisijos pirmininko pavaduotojo pareigas užims Almantas Lukavičius – Telšių rajono savivaldybės vicemeras.
3. SVARSTYTA. Komisijos narių klausimai, pastabos, pasiūlymai.
Denisas Rudnikas – Telšių apskrities vyriausiojo policijos komisariato Telšių rajono policijos komisariato Reagavimo skyriaus viršininkas pateikė tokius statistikos duomenis, kad per šių metų pirmą pusmetį gauti 591 pranešimai apie smurtą artimoje aplinkoje, iš kurių atlikti 188 rizikos vertinimai. Išduoti 157 apsaugos nuo smurto artimoje aplinkoje orderiai. Neišduota – 25 atvejams. Pirmą kartą apsaugos nuo smurto artimoje aplinkoje orderiai išduoti 48 asmenims, antrą kartą – 11 asmenų, trečią kartą – 3 asmenims, ketvirtą kartą – 1 asmeniui. Dėl smurto artimoje aplinkoje orderių panaikinimo gauta 13 skundų. Pradėti 55 ikiteisminiai tyrimai dėl smurto artimoje aplinkoje.
Rasa Gustienė – Telšių socialinių paslaugų centro direktorė informavo, kad dėl smurto artimoje aplinkoje krizių centre apgyvendinta 19 asmenų.
L. Katkuvienė priminė, kad komisijos nariai turi pasirašyti ir elektroniniu paštu atsiųsti Telšių rajono savivaldybės Smurto artimoje aplinkoje prevencijos komisijos nario nešališkumo deklaraciją

